

**REPUBLIKA HRVATSKA**

**PRIMORSKO-GORANSKA ŽUPANIJA**

**OPĆINA FUŽINE**

**Općinski načelnik**

KLASA: 350-01/20-01/04

URBROJ: 2112/03-02-21-50

Fužine, 01. veljače 2021.

Na temelju članka 96. Zakona o prostornom uređenju („Narodne novine“ broj 153/13, 67/17, 114/18, 39/19, 98/19) i Zaključka Općinskog načelnika o utvrđivanju prijedloga Urbanističkog plana uređenja naselja Fužine NA1\_1 (UPU1), te stavljanju izvan snage Urbanističkog plana uređenja naselja Fužine NA1\_1 i NA1\_2 s površinama izvan naselja za izdvojene namjene (UPU1), KLASA:022-05/21-03/01 URBROJ:2112/03-02-21-24 od 01. veljače 2021. godine objavljuje se

**JAVNA RASPRAVA**

**o**

**Prijedlogu izrade Urbanističkog plana uređenja naselja Fužine NA1\_1 (UPU1), te stavljanju izvan snage Urbanističkog plana uređenja naselja Fužine NA1\_1 i NA1\_2 s površinama izvan naselja za izdvojene namjene (UPU1)**

Javna uvid u prijedlog Urbanističkog plana uređenja naselja Fužine NA1\_1 (UPU1), te stavljanju izvan snage Urbanističkog plana uređenja naselja Fužine NA1\_1 i NA1\_2 s površinama izvan naselja za izdvojene namjene (UPU1) provesti će se u periodu od 08. veljače 2021. godine do 08. ožujka 2021. godine.

U navedenom periodu za sve zaineresirane osobe osiguran je javni uvid u izloženi Prijedlog plana, u prostoru velike sale Općine Fužine, Dr. Franje Račkog 19, Fužine, od ponedjeljka do petka u vremenu od 11,00 – 14,00 sati, uz pridržavanje svih epidemioloških mjera vezanih za COVID-19 (obvezna dezinfekcija ruku i nošenje zaštitne maske) te na službenim stranicama Općine Fužine i u informacijskom sustavu prostornog uređenja.

Tijekom trajanja javnog uvida, upriličiti će se javno izlaganje od strane stručnog izrađivača plana dana 25. veljače 2021. godine u 17,00 sati u prostorijama velike sale Općine Fužine, Dr. Franje Račkog 19, Fužine.

Svi sudionici javnog izlaganja morati će se pridržavati svih epidemioloških mjera vezanih uz COVID-19 (obvezna dezinfekcija ruku i nošenje zaštitnih maski, međusobna udaljenost). U koliko u vrijeme održavanja javne rasprave budu na snazi određene odluke, mjere ili zabrane vezane za COVID-19, javno izlaganje će se održati ovisno o procjeni stanja na način sukladan odlukama i mjerama te uputama nadležnog Stožera civilne zaštite, o čemu će biti obavljena obavijest na web stranicama Općine Fužine i oglasnim pločama.

Za vrijeme trajanja javne rasprave primjedbe i prijedlozi mogu se:

* upisati u knjigu primjedbi i prijedloga na mjestu javnog uvida,
* davati u zapisnik za vrijeme javnog izlaganja,
* u pismenom obliku predati na urudžbeni zapisnik Općini Fužine, Dr. Franje Račkog 19.
* u pismenom obliku dostaviti putem pošte Općini Fužine, Dr. Franje Račkog 19, 51322 Fužine ili e-mail: [pisarnica@fuzine.hr](mailto:pisarnica@fuzine.hr)

Primjedbe i prijedlozi moraju biti napisani čitljivo i razumljivo, uz ime i prezime, adresu i potpis podnositelja primjedbe i prijedloga.

Krajnji rok za dostavu pisanih mišljenja, prijedloga i primjedbi na prijedlog Urbanističkog plana uređenja naselja Fužine NA1\_1 (UPU1), te stavljanju izvan snage Urbanističkog plana uređenja naselja Fužine NA1\_1 i NA1\_2 s površinama izvan naselja za izdvojene namjene (UPU1) je 08. ožujak 2021. godine.

Primjedbe i prijedlozi koji nisu dostavljeni u roku i na opisani način neće se uzeti u obzir u pripremi izvješća o javnoj raspravi.

Prijedlog Urbanističkog plana uređenja naselja Fužine NA1\_1 (UPU1), te stavljanju izvan snage Urbanističkog plana uređenja naselja Fužine NA1\_1 i NA1\_2 s površinama izvan naselja za izdvojene namjene (UPU1) biti će dostupan i na Internet stranici: [www.fuzine.hr](http://www.fuzine.hr)

Općinski načelnik

David Bregovac